《挽夏太常仲昭（二首）》
明代·刘珏

写经谁复换群鹅，故旧其如死别何。
清泪潺潺流不尽，残星落落已无多。
天边尺牍催归凤，水上孤城隐去骡。
日暮不堪东面望，玉峰依旧碧嵯峨。

作者简介：（1410—1472）苏州府长洲人，字廷美，号完庵。宣德中，苏州知府况钟举为吏，不就，得补生员。正统三年中举人，授刑部主事，迁山西按察司佥事，年五十弃官归。博学工诗，擅行草，长山水，精于鉴赏，富于收藏。有《完庵集》。